jkorsvik/nowiki_second_scrape_merged huggingface dataset:
Bijaya Nath Bhattarai

Bijaya Nath Bhattarai (født 9. november 1949) er en nepalsk økonom, som fra januar 2005 til januar 2010 var sentralbanksjef i Nepals sentralbank (Nepal Rastra Bank). 
Bhattarai er utdannet Bachelor of Commerce og Master of Commerce fra Tribhuvan University i Nepal, og har i tillegg en Master of Arts-grad i sosialøkonomi fra Vanderbilt University i USA. 
Han begynte å jobbe i sentralbanken i 1972, som forskningsassistent i sentralbankens forskningsavdeling, en stilling han hadde fram til 1981. Etter dette jobbet han som forsker i samme avdeling, fram til 1992. Fra 1992 til 1995 var han økonomirådgiver, og fra 1995 til 1998 hoved-internrevisor (chief conntroller). Etter to år som hovedregnskapsfører (Chief Accountant) ved regnskaps- og utgiftsavdelingen, ble han utnevnt til visesentralbanksjef i 2000. 
Den 31. januar 2005 ble han utnevnt som sentralbanksjef etter Deependra Purush Dhakal. Etter korrupsjonsanklager mot ham og administrerende direktør Surendra Man Pradhan ble han suspendert fra stillingen i januar 2009, og Deependra Bahadur Kshetry ble utnevnt til ny sentralbanksjef. Den 13. juli 2009 ble han imidlertid frikjent av Nepals høyesterett, og ble gjeninnsatt som sentralbanksjef. Da hans femårsperiode utløp i februar 2010 overtok Yuba Raj Khatiwada stillingen som sentralbanksjef. 


== Referanser ==


== Eksterne lenker ==
Silobreaker – Biography for Bijaya Nath Bhattarai
Asialekene 2002

Asialekene 2002 var de fjortende Asialekene, de ble arrangert i Busan i Sør-Korea i perioden 2. til 16. oktober 2002. Det var over 7 700 utøvere fra 44 nasjoner som deltok i trettiåtte sporter. Kina ble beste nasjon med 150 gullmedaljer foran Sør-Korea med 96.


== Medaljer ==


== Sporter ==

 Badminton
 Baseball
 Basketball
 Biljard
 Bodybuilding
 Boksing
 Bordtennis
 Bowling
 Bryting
 Bueskyting
 Fekting
 Fotball
 Friidrett
 Golf
 Hestesport
 Håndball
 Judo
 Kabaddi
 Karate
 Landhockey
 Moderne femkamp
 Padling
 Roing
 Rugby
 Sandvolleyball
 Seiling
 Sepak takraw
 Skyting
 Softball
 Squash
 Stuping
 Svømming
 Sykling
 Synkronsvømming
 Taekwondo
 Tennis
 Turn
 Volleyball
 Vannpolo
 Vektløfting
 Wushu


== Eksterne lenker ==
XIV Giochi asiatici su Ocasia.org
Emil Haucke

Emil Haucke (født 17. januar 1989) er en dansk fotballspiller som sist spilte for Nybergsund IL-Trysil. Etter 2011 sesongen, dro han tilbake til Danmark.


== Eksterne lenker ==
(en) Emil Haucke – Transfermarkt 
(en) Emil Haucke – FBref 
NIFS.no – Hauckes spillerprofil hos Norsk & Internasjonal Fotballstatistikk
Badminton under Asialekene 2002

Badminton under Asialekene 2002. Badminton var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var ellevte gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Sør-Korea ble beste nasjon med fire gullmedaljer foran Kina med to.


== Medaljer ==


== Eksterne lenker ==
Badminton Asia
Thomas Cook Airlines

Thomas Cook Airlines var et britisk flyselskap med hovedkontor i Manchester. Selskapet opererte fra sine to hovedbaser, Manchester lufthavn og London Gatwick lufthavn, og ni andre baser i Storbritannia. Selskapet var eid av Thomas Cook Group og fløy primært pakketurer.
Thomas Cook Airlines hadde en flåte på Airbus-fly ved avviklingen. Flåten ble i 2012 og senere år standardisert ved at alle Boeing 757-maskinene ble erstattet med Airbus A320.
Den 22. september 2019 opphørte driften av Thomas Cook Airlines i samband med konkursen til moderselskapet Thomas Cook Group.


== Eksterne lenker ==
Offisielt nettsted 
Offisielt nettsted 
(en) Thomas Cook Airlines – kategori av bilder, video eller lyd på Commons
Ein mangfaldig kar

Ein mangfaldig kar (EMK) er et plateselskap basert i Göteborg i Sverige som er eid av norske Roger Langvik (f. 1979).
Etter en start i pop-rock, utvikler selskapet seg mot å gi ut mest Klassisk og Folk/Roots musikk.


== Tilknyttede band/musikere ==
Carpel Square
Det Norske Fløyteensemble
Duo Saxe
Figure8
Guana
Leajon
Lecheburre
Liquidizer
Megalighter
Reverend Shine Snake Oil Co.
Robin Rolfhamre
Runar Kjeldsberg
Trond K & The Serious Issues


== Referanser ==


== Eksterne lenker ==
Offisielt nettsted
Abdou Karim Camara

Abdou Karim Camara (født 27. oktober 1992 i Senegal) er en senegalesisk midtbanespiller i fotball som spilte for Molde Fotballklubb i 2011 og 2012. Han ble fristilt fra kontrakten. Han spiller nå i den franske klubben AS Cherbourg.Han har sin bakgrunn i Diambars-instituttet ved Dakar i Senegal, og kom til klubben i 2011. Han fikk sin tippeligadebut i siste seriekamp i 2011, mot Sogndal.


== Referanser ==


== Eksterne lenker ==
(en) Abdou Karim Camara – Transfermarkt 
(en) Abdou Karim Camara – FBref
Chari

Se også departementet Chari (Tsjad)
Chari, eller Shari, er en 949 km lang elv i Sentral-Afrika. Floden Chari har utspring fra Den sentralafrikanske republikk og renner nordover inn i Tsjad, der den ved N'Djamena møter Logone-elva, før den følger grensa til Kamerun og munner ut i Tsjadsjøen.
Hunanzhen-demningen

Hunanzhen-demningen er en demning med annkraftverk i elva Qiantang, plassert i Quzhou byprefektur i provinsen Zhejiang, Kina. Anlegget ble igangsatt utbygd i 1958 og ferdigstilt i 1980 med 270 MW effekt. Den lange utbyggingstiden skyldtes byggestopp i 1961, hvor anleggsarbeidet ikke ble gjenopptatt før 1970-tallet. I år 2006 stod en utvidelse med ytterligere 100 MW ferdig, slik at totalkapasiteten nådde 270 MW. Kraftstasjonen har 5 francisturbiner.
Demningen er 129 meter høy og 440 meter lang, og er en betong gravitasjonsdam med strebebuer som støtte. Dammen ligger 242 meter over havet, helt vest i Zhejiang-provinsen.  


== Eksterne lenker ==
Hunanzhen Hydropower Station"  - SLSDGC.
Distrikter i Karnataka

Liste over distrikter i Karnataka. Distriktene er øverste administrative inndeling av den indiske delstaten Karnataka.


== Referanser ==
Håndball under Asialekene 1982

Håndball under Asialekene 1982. Håndball var en av flere sporter under de niende Asialekene i New Delhi i India. Det var første gangen håndball var med i lekene. Det var kun en turnering for menn, åtte lag deltok og turneringen ble avviklet i perioden 19. november til 4. desember 1982. Først var det gruppespill der to beste lagene fra hver gruppe gikk til semifinale. Kina vant finalen over Japan med 24-19.


== Medaljer ==


== Eksterne lenker ==
Página de los Juegos Asiáticos de 1982
Shilongba vannkraftverk

Shilongba vannkraftverk er et vannkraftverk på den lille elva Tanglan, som får vann fra innsjøen Dian Chi i bykommunen Kunming i provinsen Yunnan, Kina. Arbeidet med demningen ble ferdig for installasjon av første turbin i 1909. Det var det tyske Voith-konsernet som leverte utstyret, og i 2006 ble det vesle vannkraftverket vernet.  Effekten er bare 480 KW.


== Eksterne lenker ==
Shilongba shuidianzhan (kinesisk). Besøkt 27. november 2011.
Beerwah (Queensland)

Beerwah er en by i Queensland i Australia. Beerwah ligger litt inn i landet fra Sunshine Coast rett nord for Glass Housefjellene og 80 kilometer nord for delstatshovedstaden Brisbane.
Hovedveien gjennom Beerwah er kjent som Steve Irwin Way, etter tvpersonligheten Steve Irwin som var fra byen.
Den største attraksjonen i Beerwah er dyrehagen Australia Zoo. Dyrehagen ble etablert av Bob Irwin og senere gjort kjent av sønnen Steve Irwin som var hovedperson i tv-programmet Krokodillejegeren som gikk på kanalen Animal Planet.
Den store gressklipperen, en av Australia's big things ligger i Beerwah.
NGC 602

NGC 602 (også N90) er en ung, lyssterk åpen stjernehop med stjerner beliggende i den lille magellanske skyen, en satellittgalakse til Melkeveien. Stråling og sjokkbølger fra stjerner har skjøvet bort mye av det lettere omgivende gassen og støvet som utgjør stjernetåken kjent som N90, og dette har i sin tur utløst nye stjernedannelser i ytterkantene av stjernetåken. Disse yngre stjernene som enda ikke har nådd hovedserien er fremdeles innhyllet i støv, men er synlig for Spitzer Space Telescope ved infrarøde bølgelengder. Stjernehopen er av spesiell interesse siden den ligger i fløyen av den lille magellanske skyen som leder til Magellanbroen. Derfor, mens de kjemiske egenskapene bør være tilsvarende resten av galaksen, er den relativt isolert og lettere å studere.


== Referanser ==
SIMBAD Query Result for NGC 602
NGC 602 at ESA/Hubble


== Eksterne lenker ==
(en) NGC 602 – kategori av bilder, video eller lyd på Commons 
Jan 8, 2007 NASA/ESA HST news and photo release on N90 (at the heart of which lies NGC 602)
NASA/ESA video 'Zooming on NGC 602' (Hubble-teleskopet)
NGC 602 @ SEDS NGC objects pages\
"Progressive star formation in the young SMC cluster NGC 602" Carlson, L. R., et al., 2007 ApJL 665, 109 
"The Initial Mass Function of the Stellar Association NGC 602 in the Small Magellanic Cloud with Hubble Space Telescope ACS Observations" Schmalzl, M., et al. 2008 ApJ 681, 290
"NGC 602 Environment, Kinematics and Origins" Nigra, L., et al., 2008 PASP 120, 972
Bairnsdale (Victoria)

Bairnsdale er en by i Gippslandområdet i Victoria i Australia. Det ligger ved Mitchellelva 281 kilometer øst for delstatshovedstaden Melbourne.
Bairnsdale hadde 11 282 (2006) og er en av de største tettstedene i den østlige delen av Victoria og administrasjonssenter for lokalstyret Shire of East Gippsland. 
Opphavet til bynavnet er uvisst, men det er antatt at dette kommer fra eiendomen til nybyggeren Archibald MacLeod som kom fra Isle of Skye i Skottland.
Diexi

Diexi (kinesisk: 叠溪, pinyin: Diéxī) er en storkommune i fylket Mao i bydistriktet Ngawa (Aba) i provinsen Sichuan i Folkerepublikken Kina. I år 2000 hadde den 2.697 innbyggere.
Den gamle byen Diexi ble fullstendig ødelagt av Diexi-jordskjelvet i 1933; den sank ned i innsjøen som da ble dannet (Diexisjøen).


== Eksterne lenker ==
Earthquake Ruins in Diexi (1933)
Latrobe Valley

Latrobe Valley er et geografisk område i Gippsland i det østlige Victoria i Australia.
Det ligger øst for Melbourne og grenser i sør til Stzelecki Ranges og i nord til Great Dividing Range. Den høyeste toppen i Latrobe Valley er Mount Baw Baw som ligger rett nord for Moe.
Området har fire befolkningssentra, Warragul, Moe, Morwell og Traralgon. Moe ligger omtrentlig midt i området.
Regionen er oppkalt etter Latrobeelva som renner igjennom dalen.


== Industri ==

De viktigste næringsveiene i området er kraftproduksjon, papirproduksjon og tømmer. Området står for 85% av Victorias strømforsyning. Kraftverk i Latrobe Valley: Hazelwood kullkraftverk, Loy Yang kullkraftverk, Yallourn kullkraftverk, Jeeralang kraftverk og Energy Brix kullkraftverk.


== Styresmakter ==
Området er delt inn i lokalstyrene City of Latrobe (de østlige og sentrale delene) og Shire of Baw Baw (den vestlige delen).
Distrikter i Maharashtra

Liste over distrikter i Maharashtra. Distriktene er en administrativ inndeling av den indiske delstaten Maharashtra. 


== Referanser ==
Warragul (Victoria)

Warragul er et tettsted i det østlige Victoria i Australia. Det ligger 104 kilometer sørøst for delstatshovedstaden Melbourne. Warragul ligger mellom fjellkjeden Strzelecki Ranges og Mount Baw Bawdelen av Great Dividing Range. Byen har fått navnet sitt etter det aboriginske ordet for villhund.
Omegnet rundt Warragul er preget av melkebønner og nisjelandbruk.
Warragul jernbanestasjon ligger på Gippsland-linjen og blir betjent av V/Line-tog mellom Melbourne og Bairnsdale.
Distrikter i Madhya Pradesh

Liste over distrikter i Madhya Pradesh. Distriktene er en administrativ inndeling av den indiske delstaten Madhya Pradesh.


== Referanser ==
Yinti

Yinti (født 16. januar 1688 i Beijing i Kina, død 13. januar 1756 samme sted), opprinnelig Yinzhen (tradisjonell kinesisk: 胤禎, forenklet kinesisk: 胤祯, pinyin: Yìnzhēn) av Aisin Gioro-klanen, var 14. sønn av Kangxi-keiseren av Qing-dynastiet i Kina. Hans mor var keiserinne Xiaogongren, og han var lillebror (fullbror) av den senere Yongzheng-keiseren. 


== Liv og virke ==


=== Navnet ===
Han måtte skifte navn på grunn av det kinesiske navnetabu to ganger. Ettersom hans opprinnelige navn lignet på Yongzhengs personlige navn, Yinzhen (som på kinesisk riktignok skrives 胤禛), ble det endret til Yinti. Da Yongzheng besteg keisertronen ble Yintis navn endret til Yunti (允禵, Yǔntí), ettersom det kinesiske tegnet for «Yin» i Yinti tilsvarte «Yin» i Yongzhengs personlige navn Yinzhen. 


=== Hærfører ===
I 1718, etter at en Qing-hær ble beseiret ved elven Salween i Tibet av dzungarenes general Tsering Dondub, ble Yinti utnevnt av Kangxi-keiseren til «storgeneral som sikrer grensen» (撫遠大將軍) som skulle føre en hær på 300.000 inn i Tibet og nedkjempe dzungarene. Mange mener at dette var et tegn på at Kangxi-keiseren mente å la Yinti overta keisertronen etter seg. I februar 1720 satte Yintis generaler Galbi og Yanxin avsted fra Xining for å innta Lhasa mens Yinti selv forble i Xining for å søke støtte hos kinesernes allierte Khotshot-mongoler og så eskortere den daværende Dalai Lama til Lhasa. Den 24. september 1720 erobret Yintis hær Lhasa, og førte Dalai Lama tilbake til Potalapalasset.
Yinti planla et erobringstokt for å ta Dzungarkhanatet da han den 21. desember 1722 ble informert om sin fars død og ble tilbakekalt til hovedstaden. Der hadde hans storebror  Yinzhen besteget keisertronen som Yongzheng-keiseren. Yongzheng så på Yinti som en  potensiell trussel og satte ham i husarrest. I 1722 hadde han innehatt tittelen «prins av annen rang» (多羅郡王), men ble degradert to grader til beizi (貝子) i 1724. I 1725 ble han fratatt alle sine titler.
Yinti ble løslatt etter Yongzheng-keiserens død, i 1735. 
Yunti ble gjeninnsatt som «prins Yun av annen rang» i 1734, og ble titulert slik resten av livet. Etter sin død fikk han dessuten det posthume navn qin (勤), slik at hans fullstendige navn i ettertid ble  «prins Yunqin av annen rang» (恂勤郡王).


== Eksterne lenker ==
Yongzheng's mystery succession and Yinti's involvement (kinesisk)
Colac (Victoria)

Colac er en by i den vestlige delen av delstaten Victoria i Australia. Den ligger rundt 150 kilometer sørvest for Melbourne langs sørbredden av Colacsjøen. Colac er den største byen og administrativt senter i lokalstyret Colac Otway Shire.
Colac ble bosatt av europeiske nybyggere i 1837 og fikk bystatus som Lake Colac i 1848.
Colac er kjent for to taler 5. og 6. september 1914 fra henholdsvis opposisjonslederen Andrew Fisher og statsministeren Joseph Cook der begge uttrykte sin støtte til Storbritannias inntreden i første verdenskrig. Begge var i Colac som del av valgkampen i forkant av føderalvalget i 1914. 
Byen betjenes av Colac jernbanestasjon som ligger på Warrnambool-linjen som benyttes av V/Line-tog fra Melbourne.
Colac

Colac:

Colacsjøen (Lake Colac), en innsjø i det vestlige Victoria i Australia.
Colac (Victoria), en by i den vestlige delen av delstaten Victoria i Australia.
Colacsjøen

Colacsjøen (engelsk: Lake Colac) er en innsjø i det vestlige Victoria i Australia. Den ligger rett nord for byen Colac.
I januar 2009 tørket innsjøen helt opp, for første gang på 173 år.
Ravencult

Ravencult er et black metal-band fra Hellas, etablert i 2001.
Bandet spilte inn debutalbumet Temples of Torment på Prestfoss Mølle lyd og musikkstudio i Norge, og albumet ble produsert og mikset av Knut Magne Valle og Ravenkult.


== Diskografi ==
2002: Despise The Blindfold (demo)
2003: Cosmic Chaos (demo)
2004: Armageddon Rising 	(EP)
2007: Temples of Torment
2011: Morbid Blood


== Medlemmer ==
J. Maelstrom – trommer
Stefanos – gitar
L. – vokal


== Eksterne lenker ==
(en) Ravencult på Discogs 
(en) Ravencult på MusicBrainz 
(en) Ravencult på Encyclopaedia Metallum 
(en) Ravencult på Spotify 
(en) Ravencult på Songkick 
(en) Ravencult på MySpace
Kamer Qaka

Kamer Adem Qaka (født 11. april 1995) er en norsk-albansk fotballspiller som spiller for den makedonske klubben KF Shkëndija.


== Karriere ==


=== Klubb ===
Qaka kom fra guttefotball for Brandbu Idrettsforening til junior- og 2. divisjonsfotball med Vålerenga Fotball i 2009-sesongen. Etter planen skal han fullføre ungdomsskolen på Hadeland, før han flytter til Oslo og begynner på Wang Toppidrettsgymnas.Qaka signerte proffkontrakt med Vålerenga på sin 15-årsdag, 11. april 2010, som varer ut 2012-sesongen. En måned senere debuterte han for Vålerengas A-lag i en 1. rundekamp i NM, 13. mai 2010 mot Oppsal. Som den yngste spilleren som har representert Vålerenga noensinne, noterte han seg i tillegg for 11–1-målet. Halvannet år senere, 27. november 2011, fikk han sin Tippeligadebut, i Freddy dos Santos' avskjedskamp hjemme mot Stabæk.


=== Kristiansund ===
Qaka ble i 2016 lånt ut fra Sarpsborg 08 til Kristiansund Ballklubb, i første omgang ut juli 2016. Han skrev senere en permanent kontrakt med Kristiansund. Han hjalp laget vinne ligaen og sikret ett opprykk til tippeligaen. Han ble også kåret til årets spiller i Obos-ligaen.Han er tremenning med tidligere lagkamerat Rocky Lekaj.18. juni  2017 ble Kristiansund og Qaka enige om å terminere kontrakten hans med umiddelbar virkning.


== Internasjonalt ==
Qaka fikk tilbud om å trene med landslaget til Kosovo sommeren 2010, men valgte Norge og debuterte på G15-landslaget mot Sverige i september samme år. Han spilte fire privatlandskamper for Albania i 2017 og 2018.


== Referanser ==


== Eksterne lenker ==
(en) Kamer Qaka – UEFA 
(en) Kamer Qaka – Transfermarkt 
(en) Kamer Qaka – national-football-teams.com 
(en) Kamer Qaka – Soccerway 
(en) Kamer Qaka – EU-Football.info 
(no) Kamer Qaka – Norges Fotballforbund 
(en) Kamer Qaka – FBref 
Talentet: Kamer Qaka - Kristiansund vgtv.no
Liste over Victorias guvernører

Guvernøren av Victoria er monarken av Australias representant i delstaten Victoria. Guvernøren utfører de samme oppgavene på delstatsnivå som Australias generalguvernør utfører på nasjonalt nivå. Guvernørens offisielle residens og kontor er Government House i Melbourne.
Den nåværende guvernøren er den tidligere dommeren Alex Chernov.


== Liste over Victorias guvernører ==


=== Viseguvernører ===
Før Victoria fikk selvstyre i 1855 utnevnte generalguvernøren av New South Wales viseguvernører (Lieutenant-Governor) til Victoria. Embetet generalguvernør av New South Wales ble gjort om til guvernør i 1861.


=== Guvernører ===


== Se også ==
Guvernører av delstater i Australia
Government House (Melbourne)

Government House er Guvernøren av Victorias offisielle residens. Den ligger rett sør for Melbourne sentrum i Royal Botanical Gardens og Kings Domain. Mellom 1901 til 1930 var den offisiell residens for Australias generalguvernør. Det er det største av Government House i det britiske imperiet og er nesten dobbelt så stort som Viceregal Lodge i Dublin.
Viseguvernøren Charles La Trobe satte av land til Government House i 1841. Ferdinand von Mueller, som var direktør av Royal Botanical Gardens i 1857, gjorde området til et stort sammenhengene parkområde. Byggingen startet ikke før 1871 og ble fullført i 1876. Før det bodde guvernørene ved Toorak House, La Trobe selv bodde ved La Trobe's Cottage. Bygningen var tegnet av William Wardell og er i victoriansk italiensk renessansestil med likheter til dronning Victorias sommerbolig Osborne House på Isle of Wight. Størrelsen på bygningen reflekter Melbournes status som oppgangsby som følge av det victorianske gullrushet.

		


== Eksterne lenker ==
Offisielt nettsted 
(en) Government House, Melbourne – kategori av bilder, video eller lyd på Commons
Phillip Island (Victoria)

Phillip Island er en øy i Victoria i Australia. Den ligger rundt 140 kilometer sørøst for Melbourne og er administrativt del av lokalstyret Bass Coast Shire. Den er oppkalt etter den første Guvernør av New South Wales Arthur Phillip. Øya er 26 km lang og 9 km bred med et samlet areal på rundt 100 kvadratkilometer.
En 640 meter lang betongbru forbinder byen Newhaven på øya med San Remo på fastlandet. Det største tettstedet på øya er Cowes. Øya har 7071 fastboende (2001). I sommerhalvåret vokser innbyggertallet til 40 000. 60% av øya benyttes til saue og dyrehold. 
Hovedattraksjonen på øya har vært pingvin-parken Penguin Parade og Phillip Island Nature Park.

Phillip Island har en spesiell plass i australsk motorsport. Stedet var arrangør av det første Australian Grand Prix i 1928 og Phillip Island Grand Prix Circuit åpnet i 1956.


== Se også ==
French Island
Churchill Island
Newhaven (Victoria)

Newhaven er en by i det sørlige Victoria i Australia. Stedet ligger på Phillip Island i regionen Gippsland rundt 126 kilometer sør for delstatshovedstaden Melbourne.
Byen er forbundet til San Remo på fastlandet med en 640 meter lang betongbru. 
Byen (og Phillip Island forøvrig) er et populært turistmål og tiltrekker seg pensjonister.
Framverran

Framverran er en del av Inderøy i Trøndelag. Det er Mosviks nordlige og nordvestlige del, som ligger til Beitstadfjorden og Verrasundet. 
Framverran tilsvarer Vestvik sogn, og dekkes av Vestvik kirke. Det er ingen andre offentlige tjenester i bygda, men flere forsamlingshus, et idrettslag og et helselag. Framverran skole, som ble nedlagt i 2010, var de siste 20 årene småtrinnsskole for hele Mosvik kommune. Det finnes en privat barnehage i Trongsundet og et privat butikkmuseum i Venneshamn.

Bygda var fra 1838 del av Ytterøy kommune, fra 1867 til 1900 del av Mosvik og Verran kommune og fra 1901 til 1968 en del av Verran kommune; den ble til 1968 overført til Mosvik kommune. Bygda fikk veiforbindelse samtidig.
Næringslivet er jordbruk, skogbruk og turisme. Det finnes en campingplass og flere hyttefelt. Giplingøya dyrefredningsområde ligger utenfor tidligere Framverran skole. Framverran er Petter Northugs hjembygd. Helleristningene i Kvennavika, Handelsstedet Venneshamn og den fiktive jekteskipperen Martin Kvennavika hører også til i Framverran.


== Referanser ==
Kosmisk avstandsstige

Den kosmiske avstandsstigen er innen astronomien resultatet av metoder som astronomer bruker for å bestemme avstanden til mer fjerntliggende astronomiske objekter.
Analogien med stigen har kommet på grunn av at de astronomiske avstandene varierer fra solsystemet og dets nærhet til objekter som ligger milliarder av lysår unna, og at noen målestokk som klarer hele den skalaen uten større målefeil ikke finnes. Det mangler måter å gjøre direkte målinger annet over forholdsvis små avstander, men det finnes ulike indirekte metoder å måle avstanden til mer fjerntliggende objekter. Disse må imidlertid kalibreres mot objekter på mindre avstand, der dette er kjent. På den måten bygges en brukbar avstandsskala – avstandsstige suksessivt opp av stegpinner som får informasjon fra nærmeste foregående på lavere nivå.
I bunn av skalaen finnes den astronomiske enheten (AE). Flere av de øvrige nødvendige stegnene går ut på å bruke såkalte «standardlyskilder».
Noen av de suksessive stegne mot større avstander er:

stjerners parallakse
sammenlignende plassering av stjerner i hovedserien i åpne stjernehoper
kefeider og novaer
visse galakser i galaksehoper
supernovaer av type Ia
Tully-Fisher-relasjonen
rødforskyvning og Hubbles lovPå lengre avstander, tilsvarende rødforskyvning støre enn z= 0,1, kompliseres bildet av at ulike kosmologiske korreksjoner må utføres.


== Eksterne lenker ==
The ABC's of distances (UCLA) av Ned Wright
The Extragalactic Distance Scale av Bill Keel
The Hubble Space Telescope Key Project on the Extragalactic Distance Scale
The Hubble Constant, ett historiskt samtal
The Cepheid Distance scale av N. J. Allen
Trongsundet

Trongsundet er ei grend i Framverran i Mosvik i Inderøy kommune, Trøndelag. Grenda ligger nordvest i kommunen, vendt mot Verrasundet. Bygda har gårdsbruk og hyttefelt. Næring er jord- og skogbruk.


== Eksterne lenker ==
yr.no
Giplingøya dyrefredningsområde

Giplingøya dyrefredningsområde er et fuglefredningsområde i Beitstadfjorden utenfor Framverran i Inderøy kommune i Trøndelag. Området ble vedtatt vernet i 2003 «for å ta vare på et viktig leveområde for sjøfugl i en region med stor menneskelig aktivitet». Halvparten av verneområdet er øya, den andre halvparten er sjøen rundt.
Øya ligger 600 meter fra land, og er preget av beiting av husdyr. Den er et viktig hekkeområde for ærfugl og fiskemåse, og det er ferdselsforbud i hekkesesongen.


== Referanser ==